Länsimetron asemien tilanne



Länsimetro Oy:stä liikkuu hyvin heikosti tietoa nyt ulospäin, mutta seuraava tieto on jaettu Espoon ja Helsingin konsernijaostoille, kaupunginhallituksille, valtuustojen puheenjohtajille, HSL:n hallitukselle ja HKL:n johtokunnalle. Asiasta ei tiettävästi ole viestitty julkisesti lainkaan. Olen itse Helsingin kaupungin liikennelaitoksen johtokunnan jäsen, eli poliittista johtoa.

Ennen asemien matkustajaliikennekäyttöä, HKL:n täytyy päästä tarkistamaan, että metroliikenteen ratatekniset turvalaitejärjestelmät opastimineen ja ilmaisimineen ovat kunnossa. HSL vuorostaan päättää matkustajaliikenteen aloittamisesta ja liityntäbussijärjestelmään siirtymisen ajankohdan.

Länsimetrossa on tehty koeajoja jo kauan, eli metrojunat kyllä liikkuvat. Metron käyttöönoton viivästyminen liittyy Länsimetro Oy:n rakennushankkeeseen ja sen valvontaan (tai siis valvomattomuuteen).

Jos jostakin tässä farssin keskellä pitää löytää hyvää, niin ainakin metroasemat lännessä ovat hienoja, suoranaisia arkkitehtonisia veistoksia.

Asemat järjestyksessä idästä länteen päin

Lauttasaari (ostoskeskus)

Rakentaminen valmis

Paloturvallisuusjärjestelmien ja muiden testaus kesken, yhteiskoekäyttö suunniteltu viikolle 2/2017 (pahasti myöhässä, liittyy ongelmiin entisen urakoitsijan kanssa)

Tarvitaan pelastuslaitoksen hyväksyntä turvallisuusjärjestelmien toimivuudelle

Rakennusvalvontaviranomaisten täytyy myös hyväksyä aseman käyttöönotto

Koivusaari (aaveasema)

Rakentaminen valmis, työmaan entisöinti

Paloturvallisuusjärjestelmien ja muiden testaus kesken, yhteiskoekäyttö suunniteltu viikolle 50 (joulukuun puoliväli)

Tarvitaan pelastuslaitoksen hyväksyntä turvallisuusjärjestelmien toimivuudelle

Rakennusvalvontaviranomaisten täytyy myös hyväksyä aseman käyttöönotto

Keilaniemi

Rakentaminen valmis (??)

Yhteiskoekäyttötestit on suunniteltu alkavan ensi viikolla (tai on jo aloitettu 9.11.)

Tarvitaan pelastuslaitoksen hyväksyntä turvallisuusjärjestelmien toimivuudelle

Rakennusvalvontaviranomaisten täytyy myös hyväksyä aseman käyttöönotto

Aalto-yliopiston eli Otaniemen metroasema

Rakentaminen valmis

Aalto-yliopiston asema on läpäissyt yhteiskoekäyttötestit.

Odotellaan pelastuslaitoksen hyväksyntää turvallisuusjärjestelmien toimivuudelle (paloharjoitus)

Rakennusvalvontaviranomaisten täytyy myös hyväksyä aseman käyttöönotto

Tapiola

Rakentaminen valmis

Yhteiskoekäyttötestit on suunniteltu alkavan viikolla 47 (tai on jo aloitettu 9.11.?)

Tarvitaan pelastuslaitoksen hyväksyntä turvallisuusjärjestelmien toimivuudelle

Rakennusvalvontaviranomaisten täytyy myös hyväksyä aseman käyttöönotto

Tässä kohtaa Länsimetron metrolinjaa on kääntöraide. Jos Lauttasaaren aseman yhteiskoekäyttötestit saataisiin tämän vuoden puolelle, metron liikennöinti Tapiolaan asti olisi mahdollista. Lauttasaaren asemasta vaikuttaa tulevan Länsimetron Tapiolaan asti vaamisen heikoin lenkki, joka saattaa johtaa Tapiolan linjan avaamisen lykkääntymisen Tammi-Helmikuun vaihteeseen. Länsimetro Oy ei ole vastannut tiedusteluihin siitä, milloin Tapiolan linjan avaaminen voisi olla mahdollista, joten HSL ei pysty tekemään liikennöintipäätöstä eikä HKL voi valmistella junien ajoa ja kuljettajatarvetta. Tätä se on kun pyhien kuntarajojen suojelun vuoksi pilkotaan metropolialueen joukkoliikenteen järjestäminen lukuisten haja-organisaatioiden välille. Kuin leikkisi rikkinäistä puhelinta, jossa vastausviive on lisäksi kolme viikkoa.

Urheilupuisto (Tapiolasta länteen)

Rakentaminen valmis

Yhteiskoekäytön aikataulu riippuu aiemmista asemista

Odotellaan pelastuslaitoksen hyväksyntää turvallisuusjärjestelmien toimivuudelle

Rakennusvalvontaviranomaisten täytyy myös hyväksyä aseman käyttöönotto

Niittykumpu

Rakentaminen valmis

Järjestelmiä testataan. Yhteiskoekäytön aikataulu riippuu aiemmista asemista

Odotellaan pelastuslaitoksen hyväksyntää turvallisuusjärjestelmien toimivuudelle

Rakennusvalvontaviranomaisten täytyy myös hyväksyä aseman käyttöönotto

Matinkylä

Rakentaminen valmis

Järjestelmiä testataan. Yhteiskoekäytön aikataulu riippuu aiemmista asemista

Odotellaan pelastuslaitoksen hyväksyntää turvallisuusjärjestelmien toimivuudelle

Rakennusvalvontaviranomaisten täytyy myös hyväksyä aseman käyttöönotto